พงศ์พันธ์ ยอดเมืองเจริญ

พงศ์พันธ์ ยอดเมืองเจริญ (เกิด 25 พฤษภาคม พ.ศ. 2520)  เป็นนักการเมืองชาวไทย อดีตรักษาการเลขาธิการและนายทะเบียนพรรคเพื่อธรรม อดีตโฆษกกระทรวงศึกษาธิการกระทรวงศึกษาธิการ และกระทรวงพาณิชย์ อดีตเลขานุการรัฐมนตรีช่วยว่าการกระทรวงอุตสาหกรรมพรรคก้าวไกล และอดีตที่ปรึกษารัฐมนตรีว่าการกระทรวงเทคโนโลยีสารสนเทศและการสื่อสาร และอดีตสมาชิกสภาผู้แทนราษฎรกรุงเทพมหานคร สังกัดพรรคประชาชน

 ประวัติ 
พงศ์พันธ์ ยอดเมืองเจริญ เกิดเมื่อวันที่ 25 พฤษภาคม พ.ศ. 2520 ชื่อเล่น "ก้อง" เป็นบุตรชายคนโตของนายศิริพล ยอดเมืองเจริญ อดีตปลัดกระทรวงพาณิชย์ สมาชิกสภานิติบัญญัติแห่งชาติ และนางสุขสรร ยอดเมืองเจริญ มีน้อง 3 คน คือ สรรศิริ พงศ์สรร และพงศ์พล ตามลำดับ โดยนาย พงศ์พล ยอดเมืองเจริญ อดีตรองโฆษกพรรครวมไทยสร้างชาติ สมาชิกพรรคภูมิใจไทย

จบการศึกษาจาก โรงเรียนอัสสัมชัญธนบุรี โรงเรียนสวนกุหลาบวิทยาลัย และปริญญาตรี วิศวกรรมศาสตร์บัณฑิตจากคณะวิศวกรรมศาสตร์ จุฬาลงกรณ์มหาวิทยาลัย และวุฒิบริหารธุรกิจมหาบัณฑิต จาก University of Dallas และวุฒิปริญญาบัตรชั้นสูง หลักสูตรกฎหมายมหาชนและการบริหารงานภาครัฐ (ปรม.) จากสถาบันพระปกเกล้า

 การทำงาน 
พงศ์พันธ์ เริ่มทำงานที่บริษัท ซีพี อินเตอร์เทรด ในตำแหน่งผู้จัดการแผนกส่งออกตลาดแอฟริกามีความเชี่ยญชาญในเรื่องข้าวและการตลาด ต่อมาได้เข้าทำงานที่ตลาดสินค้าเกษตรล่วงหน้าในตำแหน่งผู้เชี่ยวชาญ หลังจากนั้นได้ลาออกมาประกอบธุรกิจส่วนตัว ในปัจจุบันเป็นคอลัมนิสต์และผู้ดำเนินรายการวิทยุเพื่อสนับสนุนผู้ประกอบการไทย

 ด้านการเมือง 
ในเดือนกรกฎาคม พ.ศ. 2554 พงศ์พันธ์ได้ลงสมัครสมาชิกสภาผู้แทนราษฏรแบบแบ่งเขต สังกัดพรรคเพื่อไทย ในพื้นที่เลือกตั้งที่ 33 (เขตบางพลัด/บางกอกน้อย) แต่ไม่ได้รับเลือกตั้ง 

ในเดือนตุลาคม พ.ศ. 2554 เขาได้รับแต่งตั้งเป็นนายทะเบียนพรรคเพื่อธรรม กระทั่งในเดือนธันวาคม พ.ศ. 2556 ได้ลาออกเพื่อกลับมาสมัครเป็นสมาชิกพรรคเพื่อไทยเหมือนเดิม

พงศ์พันธ์เคยได้รับแต่งตั้งเป็นผู้ช่วยเลขานุการรัฐมนตรีว่าการกระทรวงอุตสาหกรรม ประจำรัฐมนตรีช่วยว่าการกระทรวงอุตสาหกรรม (ฐานิสร์ เทียนทอง) เมื่อเดือนพฤษภาคม พ.ศ. 2556 จนกระทั่งพ้นจากตำแหน่งเมื่อมีการปรับคณะรัฐมนตรีในเดือนมิถุนายนของปีเดียวกันคำสั่งกระทรวงอุตสาหกรรม ที่ ๑๖๕/๒๕๕๖ เรื่อง ให้ข้าราชการการเมืองพ้นจากตำแหน่ง (นายมานะ คงวุฒิปัญญา นายพงศ์พันธ์ ยอดเมืองเจริญ)

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พงศ์พันธ์ได้ลงสมัครสมาชิกสภาผู้แทนราษฏรแบบแบ่งเขต ในพื้นที่เลือกตั้งที่ 30 แต่ไม่ได้รับการเลือกตั้ง

ในเดือนกันยายน พ.ศ. 2565 พรรคก้าวไกลได้เปิดตัว ว่าที่ผู้สมัครสมาชิกสภาผู้แทนราษฎรกรุงเทพมหานคร ของพรรค ซึ่งมีชื่อของ พงศ์พันธ์ ยอดเมืองเจริญ ในเขตเลือกตั้งเดิมที่พงศ์พันธ์ เคยลงสมัครรับเลือกตั้ง 3 ครั้งในสังกัดพรรคเพื่อไทย และใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้รับเลือกตั้งในที่สุด

 ประวัติการลงสมัครรับเลือกตั้ง ส.ส. 

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กรุงเทพมหานคร สังกัดพรรคเพื่อไทย (ไม่ได้รับการเลือกตั้ง)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 กรุงเทพมหานคร สังกัดพรรคเพื่อไทย (การเลือกตั้งเป็นโมฆะ)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กรุงเทพมหานคร สังกัดพรรคเพื่อไทย (ไม่ได้รับการเลือกตั้ง)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 กรุงเทพมหานคร ได้รับเลือกตั้ง สังกัดพรรคก้าวไกล → พรรคประชาชน

 ผลงานหนังสือ 
 คลุกฝุ่นกับงาน มีทั้งหมด 4 เล่มด้วยกัน (ผลงานร่วมกับศิริพล ยอดเมืองเจริญ ผู้เป็นบิดา)

 อ้างอิง 

หมวดหมู่:บุคคลจากกรุงเทพมหานคร
หมวดหมู่:คอลัมนิสต์
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:พรรคเพื่อไทย
หมวดหมู่:พรรคเพื่อธรรม
หมวดหมู่:นักการเมืองพรรคก้าวไกล
หมวดหมู่:นักการเมืองพรรคประชาชน (พ.ศ. 2567)
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:พรรคไทยก้าวใหม่